ออมสินตัดเชือก8ราย ร่วมธุรกิจจำนำทะเบียนรถ
ออมสินแจงอยู่ระหว่างพิจารณาข้อเสนอ 8 ราย ร่วมทำธุรกิจจำนำทะเบียนรถ
2 พ.ย. 2563

นายวิทัย รัตนากร ผู้อำนวยการธนาคารออมสิน เปิดเผยว่า ปัจจุบัน ธนาคารออมสินอยู่ระหว่างการตรวจสอบกิจการและเจรจาขั้นสุดท้ายกับผู้ประกอบการนอนแบงก์ จำนวน 8 ราย เพื่อคัดเลือกเข้าร่วมทุนดำเนินธุรกิจสินเชื่อรายย่อย โดย บริษัท อะมานะฮ์ ลิสซิ่ง จำกัด (AMANAH Leasing) ไม่อยู่ในรายชื่อของทั้ง 8 รายดังกล่าว
"ธนาคารปฏิเสธข่าวการร่วมทุนกับ AMANAH Leasing หลังจากมีกระแสข่าวระบุว่าธนาคารออมสินมีแผนเข้าซื้อหุ้นของบริษัท อะมานะฮ์ ลิสซิ่ง จำกัด เพื่อทำธุรกิจสินเชื่อจำนำทะเบียนรถ" นายวิทัย กล่าว
นายวิทัย กล่าวว่า การร่วมทุนกับบริษัทที่ทำธุรกิจจำนำทะเบียนรถ เพื่อทำให้ดอกเบี้ยในธุรกิจนี้ลดลงให้ได้ 10% เป็นการลดภาระของประชาชนและผู้มีรายได้น้อย